la seguretat en el nostre entorn: 2009/09\nL'home sobresurt de la resta de la creació en la mesura que ell mateix reconeix la seva pròpia naturalesa, quan ho oblida, s'enfonsa més baix que les bèsties. Per a altres éssers vivents, ignorar el que són és natural; per a l'home, és un defecte.\nBoecio, filòsof del segle V.\nAbusos i violència sexual (de gènere), violència de i a menors, violència filio parental, violència al professors, a metges, a gent gran, etc.\nViolència i més violència.\nDes de fa temps hem pregunto: en què ens estem equivocant? Jo no tinc la resposta, possiblement entre tots la trobarem però, la realitat és que hi ha una pèrdua de valors constant que, com la fuita en una canonada, amenaça en deixar-nos secs. Mentre tant, mentre no trobem respostes i donem solucions al problema, les víctimes d’aquest retorn al més primari dels orígens, no fa altra cosa que seguir patint.\nDe ben segur no hi ha un sola cosa que ho ha generat sinó, la conjunció de moltes. En plantejo una d’elles:\nCrec que hi ha una generació de pares/mares (posterior a la meva) que, amb bones intencions, s’ha equivocat. Han canviat el paper de pares pel d’amics, deixant un buit impossible de cobrir. Els que no han sucumbit, s’han convertit en pares conciliadors. Emilio Calatayud, jutge de menors de Granada, els defineix en dos grups: els pares pre constitucionals i els post constitucionals.\nCrec que s’ha de fer alguna cosa i ho hem de fer entre tots. Mirar cap un altra costat no farà que canviï res.\nLa no violència, és cosa de tots!\nPublicat per Josep Lluís les 21:27 8 comentaris\nEtiquetes: Opinions personals\nCas Millet: no n'hi ha per tant\nNo entenc com la gent s'ha indignat tant amb això d'en Millet. Perquè, a veure, qui no s'ha apropiat algun cop de 3,3 milions d'euros de l'empresa on treballa? I encara li diré més: qui no s'ha endut uns clips o un paquet de folis a casa? Qui no té en una caixa de seguretat d'una entitat de crèdit 1.831.372 euros en diner negre, eing? I qui no ha fet obres a casa seva per valor d'1.300.000 euros? Escolti que està tot caríssim. Fas cuina i lavabo, tires a terra un envà i de seguida ja et puja això. Jo estic per demanar el nom del paleta perquè ho trobo barat. I qui no s'ha gastat mig milió d'euros en viatges? Miri, aquest estiu mateix vam anar a passar el dia a Salou. Entre benzina, peatges, dinar i una samarreta per la nena a les paradetes del passeig... bé, mig milió no, però 450 ben bé. Ei, i al restaurant vam partir-nos dos primers per a tots quatre i no vam prendre vi.\nI qui no s'ha pujat el sou multimilionari de president d'una Fundació semipública sense donar explicacions a ningú? I qui no ha comprat un local per un milió i mig d'euros i al cap de quatre anys no ha intentat vendre'l pel doble a l'entitat semipública que dirigeix, i ha aturat l'operació a l'últim moment perquè la policia trucava a la porta del seu despatx? I qui no justifica la seva actuació dient que ha pagat en negre dietes a una coral infantil, a professors de música i a voluntaris jubilats, o que pagava les comissions als que li aconseguien patrocinadors privats a través d'una societat de la seva propietat? Vaja, és que qui estigui lliure de pecat llanci el primer feix de Bin Ladens. I a qui no li ha passat tot això durant anys sense que ningú se n'adonés de res, sense que ningú descobrís res, sense que cap de les administracions que donaven calés sospitessin res, de res, de res?\nRes, que som davant d'un crac. Que li donin la Creu de Sant Jordi... ai no, que ja la té.\nNotícia publicada al diari AVUI, pàgina 56. Divendres, 18 de setembre del 2009\nPublicat per Josep Lluís les 7:00 4 comentaris\nA grans mals, grans remeis\nRamón Quintás (president de la Confederación Española de Cajas de Ahorro, CECAS), considera que la situació que viu Espanya actualment "excedeix en gravetat les viscudes" i que "davant de situacions extraordinàries només hi ha remeis extraordinaris"\nAleshores, proposa un seguit de mesures socials que em deixen bocabadat:\n1. A partir d’avui, baixarem els tipus d’interès en totes les operacions de crèdit efectuades en les nostres entitats\n2. De forma immediata, deixarem sense efecte els cobraments de comissions en els pagaments de rebuts, en les transferències, en l’expedició de targes de crèdit i la seva renovació, en el manteniment de comptes i llibretes, en la retirada de diners dels caixers, etc.\n3. Fins que no sortim de la crisi, dedicarem els beneficis obtinguts a Obres Socials.\nDe repent, sento un soroll fort, i m’adono que m’havia quedat dormit davant la “tele” mentre feien el “quart d’hora” de publicitat.\nReprenen l’entrevista i el President de la CECA diu:\nSi les forces polítiques i els agents socials no arriben a un acord per sortir de la crisi "seria convenient que hi hagués unes eleccions generals" per conferir a un altre govern la capacitat d'actuació que necessita Espanya.\nI jo em pregunto:\n1. Quan parlem d’agents socials no parlem de les caixes i altres entitats bancàries, veritat?\n2. Quan parlem de culpables les caixes no hi tenen res a veure, veritat?\nEn realitat no van contribuir a inflar la bombolla, que va!. Vull recordar quan em vaig comprar el meu primer cotxe, a crèdit, em va haver d’avalar el meu pare. Fins fa pocs mesos, amb nòmina precària donaven una hipoteca (milionària) que permetia comprar la casa, el cotxe i anar de vacances, vaja el valor real de les coses, per això hi ha tanta gent enganxada...\nD’haver-ho sabut, hauria continuat dormint... zzzzzz\nPublicat per Josep Lluís les 22:20 4 comentaris\nJa se que no és molt habitual però, tal i com van les coses, el millor és aturar-se un instant per gaudir uns “sugus”, a veure si ens endolceix una mica la vida. En especial uns quants per la Nur, per en Ferran i per la Rita.\nEls vostres desitjos són...\nPublicat per Josep Lluís les 1:08 9 comentaris\nEtiquetes: Bons costums\nJa se que parlar de la “grip A” a aquestes alçades no és gens original. He de dir que en moltes ocasions m’havia plantejat fer-ho però en totes, vaig resistir la temptació.\nTal vegada us preguntareu, per què avui?. Dons, perquè estic cansat d’aquestes exagerades campanyes informatives, que no fan altra cosa que crear una psicosi cada cop més gran entre la població. Pandèmia, morts, més pandèmia, més morts, fins que et preguntes: quan em tocarà a mi?.\n(Pensareu que soc un exagerat, és possible però jo ja havia pres la decisió de no anar de vacances, per si a grip...)\nSembla conya però, hi ha gent que no para de rentar-se les mans, que quan et troba no sap si fer-te un petó, donar-te la ma o marxar corrent. Les empreses fan plans de contenció, per quan tots els empleats estiguin malalts. Les escoles, han obert de miracle. Molts són els que deien que havien de romandre tancades.\nArribats a aquest punt és quan decideixes començar a llegir sobre el tema, veure vídeos: diaris, notícies, internet, you tube... gran error! A partir d’aquest moment en funció del que vegis o llegeixis, estàs llest. Moltes de les informacions són tant tendencioses, es qualsevol sentit, es clar.\nL’any 2007, podíem llegir a adn.es: 3.000 morts a l’any per la grip a “España”\nLa malaltia afecta a un 25% de la població i provoca la meitat de las baixes laborals, amb un cost anual de 210 milions d’euros (parlàven de la grip comuna)\nA data d’avui, ha mort una vintena de persones a causa de les complicacions provocades per la grip a “España”.\nEl 31 de juliol, hi havia un acumulat de 1.117 morts per accidents de transit a “España”.\nMireu, jo he decidit dues coses:\n1r. Aniré de vacances, allà on decidim.\n2n. Tot i formar part del que anomenen, grup de risc. No em posaré una vacuna sobre la qual, encara no s’ha fet estudis suficients.\nBé, que cadascú faci el que cregui convenient. Jo us deixo una informació totalment objectiva. Es tracta d'unes taules amb diferències de símptomes entre la grip comuna i la grip a.\nAh!, si sou dels que penseu que us manquen unes màscares, us deixo tres solucions casolanes, per si s’esgoten...\nPublicat per Josep Lluís les 20:32 9 comentaris\nEtiquetes: Seguretat sanitària\nA finals del passat mes d’agost, segons dades de la Organització Mundial de la Salut (OMS), havien mort en tot el món, a causa de la Grip A, un total de 1.154 persones. Cal tenir en compte que aquestes xifres els hem d’agafar amb pinces donat que, no tots els països estan obligats a denunciar tots els casos (?). Per tant, el nombre d’afectats i morts podria ser superior.\nDes del passat 26 d’abril, moment en el que la OMS va donar l’alerta mundial, la psicosi va en augment, tot és febre, febre i mes febre, por i més por...\n... i mentre tant, tots plegats, passem de puntetes mirant cap un altre costat intentant no veure les 10.000 persones que moren, a diari, a causa de la fam i la desnutrició.\nAquí teniu un curt que mostra una part oblidada de la societat. La gent que viu de les restes dels altres per poder sobreviure, i a sobre, amb una rialla als seus llavis mentre nosaltres, ens queixem de tot.\nAquesta si és una malaltia, una veritable pandèmia causada per la Globalització...\nPublicat per Josep Lluís les 15:46 5 comentaris\nEtiquetes: Seguretat alimentària\nAgost i final...\nLa veritat és que em resistia a posar l’entrada del mes d’agost per por de fer-me pesat però, és massa tard no?.\nBé, el mes d’agost el resumiré en dos titulars, el primer:\n“Un os polar arriba a les platges de Blanes”\ni el segon:\n"Alt risc potencial d'incendi forestal a Blanes"\nI ja s’ha acabat parlar de l’estiu, hi ha moltes coses que són actualitat i mereixen fer-hi una aturada.\nPublicat per Josep Lluís les 22:34 4 comentaris\nEtiquetes: Protecció Civil Blanes\nAquest any, el mes de juliol duia una sorpresa musical que s'afegia al tradicional Concurs Internacional de Focs d'Artifici de la Costa Brava, i al Festival de Musica Sa Kosta Barrakes.\nCada un d’aquests espectacles, per les seves característiques, requeria un pla d’emergència i la coordinació de l'esdeveniment:\nEl Concurs Internacional de Focs d’Artifici de la Costa Brava de Blanes, en tractar-se d’una activitat d’alt risc. No oblidem que quan parlem de material pirotècnic estem parlant de material explosiu, en quantitats que sobrepassen els 7.000 Kg. I quan parlem de públic, parlem de més de 200.000 espectadors en un sol dia .\nEl Festival de Musica Sa Kosta Barrakes, per les 5.000 persones que, en funció del grup, omplen el camp de fútbol.\nI la “sorpresa”, per les característiques del muntatge: escenari amb torres de 16 metres d'alçada. La quantitat de públic: 20.000 persones. I el lloc on es va celebrar: la platja.\nI en directe, des de la platja de Blanes: "La Oreja de van Gogh"\nConcurs Internacional de Focs d'Artifici de la Costa Brava 2009\nDel 21 al 27 de juliol\nI demà, agost i final...\nPublicat per Josep Lluís les 21:54 2 comentaris\nEn aquests quasi tres mesos d’absència m’he preguntat, en moltes ocasions, perquè no penjava al blog un cartell de tancat. Una i altra vegada em deia però, tranquil Josep Lluís que això és cosa de dies. I els dies han anat passant sense penjar cap cartell ni cap article.\n(De tota manera, el cartell hauria d’haver dit: tancat per feina!, poc usual i mes en aquestes dades, però ben real).\nIntentaré explicar-vos algunes imatges i poques paraules, el que ha estat el juny, el juliol, i l’agost:\nEl 15 de juny, iniciàvem el Servei de Vigilància, Salvament i Socorristes a les nostres platges. Tres llocs de socors, vuit torres de vigilància i un total de 24 socorristes aquàtics vetllen per la seguretat a les nostres platges fins a finals del mes de setembre.\nAquest any hem implementat el servei, amb una embarcació ràpida de rescat. Una molt bona eina que ha augmentat la seguretat a les nostres platges però, que ha sumat més temps de dedicació al servei.\nI com sempre, les realitats s'imposen a tota ficció.\nI acabàvem el mes de juny amb les revetlles de sant Joan i sant Pere, on el foc i els petards es feien present arreu...\nPublicat per Josep Lluís les 22:06 8 comentaris


Cabalà Bnei Baruj: El sol mai no deixa de brillar\nLa saviesa de la Cabalà para solament al voltant del dessig. Quant a la Llum, no hi ha gran cosa a dir. És estàtica i existeix en absoluta quietud. Només atorga i només té aquesta única propietat d’atorgament. Si desitges rebre d’ella, llavors les teves accions han de ser semblants a ella. La Llum no canvia; més aviat, és el teu desig que causa que aquesta actuï en tu.\nÉs semblant a una font d’energia. Puc acostar-me o apartar-me, aproximar-me des d’un punt o altre. Com amb el sol, ens pot cremar o ho podem usar en benefici nostre. I com el sol, la llum és absolutament constant. Pots suplicar o clamar, però no canviarà.\nTotes les transformacions ocorren únicament dintre de tu, sense importar si ho lamentes o ho agraïxes. Segons els canvis, reps els diversos resultats del seu efecte. La Llum no canvia. Descobreixes un camp fix i immutable. En la mesura dels teus canvis interiors, destries com sentir els seus diversos estats. I no obstant això, ets tu que experimentes les diferències, mentre que la Llum roman sent la mateixa.\nLa Llum és com el sol que mai deixa d’il·luminar. Pots emprar la seva energia com et plagui, per a produir calor, fred, etc. L’energia mateixa no té forma, i ets tu qui la defineix.\nEl mateix és amb el Creador: “El Bé que fa el bé als bons i als malvats”, a tot aquell que ho desitgi. Ell fa el bé també als malvats? Sí, sí que ho fa. Però, ja que les seves propietats són contràries (oposades) a les del Creador, llavors en la mesura de la seva incompatibilitat amb Ell, reben cops en lloc del bé. Això els ajuda a prendre consciència que l’egoisme és dolent i això gradualment els transforma.\nNo obstant això, existeix una millor opció: rebre la instrucció sobre l’ocupació correcta de la Llum. En conseqüència, la Cabalà ens permet transformar-nos sota l’efecte de la Llum, ràpida i fàcilment.\n(De la quarta part de la lliçó diària de Cabalà del 20 de setembre de 2010, sobre 600.000 Ànimes.)\nPublicat per mcv a 0:50


Com afrontar el Nadal quan falta una persona estimada? - Teleponent\nNou cribratge als joves per detectar positius asimptomàtics\nDetinguts a Lleida 3 homes que acabaven de robar en una…\nInici Societat Com afrontar el Nadal quan falta una persona estimada?\nCom afrontar el Nadal quan falta una persona estimada?\nCom afrontar el Nadal quan falta una persona estimada? Moltes famílies es fan aquesta pregunta quan s’apropen aquestes dates tan assenyalades i han de conviure amb la pena i el dolor per haver patit la pèrdua d’un ésser estimat, sigui des de fa uns anys o recentment. Sovint, aquests dies poden provocar-nos angoixa per no saber com gestionar els sentiments i si el que fem ens sentarà bé i en menor mesura, afectarà el nostre entorn més proper. Malauradament, la mort segueix sent un tema tabú que no s’ensenya prou, per no dir gens, a les escoles. I un escenari sense aquella persona estimada és inimaginable, la qual cosa ens deixa despullats a l’hora de suportar aquestes situacions que mai hauríen de produir-se.\nÉs per això que el Servei de dol de Ponent ha dut a terme una més del seguit de xerrades col·loqui que durant l’any realitzen al conjunt del territori, on ha ofert consells i recomanacions per preparar aquestes dates d’una manera més serena i saludable. Aquesta activitat ha estat coordinada per una de les terapeutes del Servei de dol, la Montse Robles, qui junt amb els assistents també han compartit experiències i testimoniatges. Tot plegat i dins la complexitat que suposa, hi ha una màxima molt clara: no ens hem de reprimir del que sentim i si no sabem com gestionar els sentiments, no hem de tenir por de demanar ajuda als nostres familiars, amics o professionals.\nL’emotiva xerrada ha acabat amb una manualitat en record de les persones estimades que seguidament s’ha penjat a l’arbre amb un missatge personal per cadascuna de les persones que ja no estan al seu costat. Us recomanem fer clic al play per saber-ne més. I també posar-vos en contacte amb el servei per qualsevol consulta.\nServei de dol de Ponent: 973 501 503 / 639 610 603 (24h) / [email protected]\nServei de dol de Ponent\nArticle anteriorSalut preveu que la grip entri en fase epidèmica en dues setmanes\nArticle següentReñé anuncia l’avançament de 16M€ als ajuntaments per liquidar pagaments\n13 monitors de la casa de colònies Mas Portal de Lleida acusen l’empresa gestora d'”explotació”\nDetecten al Pla d’Urgell una plaga que afecta el blat de moro mai vista abans a Catalunya\n13 monitors de la casa de colònies Mas Portal de Lleida acusen l’empresa gestora...\nCinc residències de la Regió Sanitària de Lleida sumen 28 positius per covid-19\nteleponent - 28 juliol, 2021 0\nAragonès no assistirà a la Conferència de Presidents malgrat la presència d’Urkullu\nL’incendi de la Conca de Barberà i l’Anoia, a vista de dron


Pinten murals de grans dimensions a les façanes del barri de Sant Miquel, a Olot - Diari de Girona\nPinten murals de grans dimensions a les façanes del barri de Sant Miquel, a Olot\nVolen reforçar la identitat del barri i promoure l'orgull de pertinença entre els veïns\nxavier valeri 12.12.2018 | 12:49\nL'artista Roc BlackBlock pinta una façana a l'entrada nord del barri. X.V.\nL'artista Roc BlackBlock pinta una façana a l'entrada nord del barri.\nL'artista BlackBlock ha començat a treballar una façana de l'entrada del barri de Sant Miquel d'Olot amb un mural de grans dimensions. El treball està inspirat amb connotacions d'una de les festes més emblemàtiques del barri.\nEs tracta de la primera de 4 intervencions que començaran en els pròxims dies. Rice Barcelona començarà dijous, 13 de desembre, a la paret de l'aparcament de l'empresa Bassols que dóna al carrer de Sant Miquel, justament davant d'on han de construir un mirador, Jofre Oliveres pintarà la paret del Consorci d'Acció Social de la Garrotxa, a la plaça Pala, i Eli Capdevila està en període de recollida de documentació per fer un mural inspirat en la festa del barri.\nPintar façanes amb murals va ser una de les propostes escollides pel Consell de Barri i és una de les accions del Pla Integral d'Accions de Millora de Sant Miquel. L'Ajuntament hi ha destinat 15.000 euros i l'objectiu és donar color al barri i reforçar la seva singularitat.\nA més, pretén reforçar la identitat de barri i promoure l'orgull de pertinença entre els veïns i les veïnes. Abans de dur a terme el projecte, van realitzar diferents reunions per identificar possibles espais on pintar els murals i així encarregar les intervencions artístiques.


39 persones han estat usuàries dels horts socials municipals durant 2016 — Informació i notícies sobre tot el que passa al Baix Llobregat i l'Hospitalet del Llobregat\nViernes, 28 de julio de 2017 | Leída 32 veces\n39 persones han estat usuàries dels horts socials municipals durant 2016\nTotes elles valoren positivament l'experiència perquè els perment relacionar-se amb altres persones i desconnectar mentalment\nDurant l’any 2016, 39 persones han participat als horts socials municipals, i d'aquestes, 12 hi estan actives actualment. Aquest espai, que forma part del programa Jo Puc de Serveis Socials, ofereix formació teoricopràctica en cultiu ecològic i un espai grupal d'hort compartit per tal de millorar el benestar emocional de persones en situació d'atur de llarga durada. També es treballa el foment de la inserció laboral a través de programes d’economia social com el d’agricultura ecològica de Cal Tudela, gestionat per la Fundació Cassià Just.\nEnguany s’ha realitzat una avaluació participativa del funcionament i objectius del programa amb les persones usuàries. Així, segons fonts municipals, destaca la coincidència de totes elles en valorar positivament com el programa els permet relacionar-se amb altres persones, així com que és el seu moment de “desconnexió”, de no pensar únicament en la recerca de feina ni en altres problemes. També comenten que ha millorat en el seu consum d’aliments saludables i expressen que els agradaria poder anar-hi més dies i disposar d’horaris més flexibles. Coincideixen en el fet d’explicitar que se senten acompanyades.\nAquest any el programa d’horts socials s’amplia a col·lectius d’altres serveis com el projecte Passarel·la d’atenció a joves o el programa d’atenció a persones sense sostre.


La docència online dificulta el seguiment de les classes a alumnes amb discapacitat | NacióDigital\n"A més de tots els problemes d’accessibilitat que tenia abans de la Covid i que no estaven resolts, n’han aparegut de nous”, explica Irene Navajas, alumna amb problemes de sordesa\nper Mireia Expósito , 26 de desembre de 2020 a les 17:30 |\nLa docència online ha afectat a l'accessibilitat de les classes a les persones amb dificultats auditives | ACN\nIrene Navajas és una estudiant del grau d'International Business Economics en anglès a la Universitat Pompeu Fabra (UPF). Pateix hipoacúsia bilateral des dels 14 anys. És a dir, té problemes auditius severs. "Per a mi, va suposar un canvi radical en la forma de relacionar-me amb altres persones, però també va suposar un gran gir quan em vaig adonar que la meva idea d'estudiar i els meus projectes de futur es veien afectats per la sordesa", explica. Si les classes online han provocat problemàtiques noves per a la tasca docent, encara més per als col·lectius amb discapacitats.\nNi a l'institut ni al batxillerat va rebre adaptacions adequades a la seva situació, però no va ser fins a la universitat que se li van començar a complicar els estudis. "La mida de les classes va passar de ser de 25-30 persones a 100. Per tant, la claredat amb la qual escoltava al professor va disminuir significativament per la dimensió de les classes. A això s'ha de sumar el soroll ambiental i la impossibilitat de llegir els llavis si no estava a primera fila". Tampoc tenia un llibre de suport com és el cas de l'institut i el tracte amb els professors "no és tan familiar", afirma.\nGerard Vall-llovera, responsable de Comunicació a la UPF, explica que “quan l’estudiant s’adreça a UPF Inclusió, l'atén un tècnic especialitzat, analitza la seva situació i les necessitats que té i, conjuntament, acorden el tipus de serveis que la universitat posarà a disposició de l'estudiant perquè pugui seguir la docència amb totes les garanties”. En cas que els alumnes no comuniquin formalment la seva situació, el professorat no rep la informació. Tot i això, "per assegurar que s'identifiquen correctament els estudiants amb necessitats especials, tots tenen assignat un tutor des del moment en què accedeixen als estudis, que actua com a interlocutor directe de l'estudiant discapacitat”, exposa Vall-llovera.\nLa Irene, però, va estar reclamant ajuda quan va començar la carrera. No se'n va acabar de sortir. Més tard, es va posar en contacte amb l'Associació Catalana per la Promoció de Persones amb Sordesa (ACAPPS), que es van posar en contacte amb la UPF per millorar la seva situació. Amb l’arribada de la pandèmia, però, tot va empitjorar de nou.\n"La situació era insostenible", explica. "Va arribar un punt en el qual als problemes d’accessibilitat d'abans de la Covid, n’apareixien de nous”, afegeix. Per part de la universitat ha rebut respostes lentes i solucions poc efectives. Els subtítols, per exemple, se li van oferir a l'octubre i només en algunes assignatures.\nUna guia que no arriba a tothom\nMalgrat que s’han potenciat les bones pràctiques previstes a la guia d’adaptacions i facilitats que han de rebre alumnes amb problemes de sordesa, segons informa Vall-llovera, a Navajas se li han negat moltes d'aquestes pràctiques. A més, tampoc se li ha facilitat mai aquesta guia, ni a ella ni al seu professorat. En posar-se en contacte amb els seus professors, Navajas ha descobert que la majoria desconeixien que hi havia una alumna en la seva situació a l'aula. En contraposició, des de la UPF afirmen que sí que s'informa a tot el professorat sobre els alumnes que requereixen atenció especial.\nLa Covid-19 ha afectat al desenvolupament de les classes per a tothom, però les dificultats per a persones amb discapacitat -que ja tenien problemes a les classes presencials- s’han vist agreujades. "Ningú estava preparat per a una pandèmia mundial", afirma Navajas. "Puc entendre que durant els primers mesos no fos possible una ràpida adaptació a la situació, el que no puc entendre és que passat l'estiu no es tinguessin les adaptacions preparades pel setembre", conclou. Algunes de les explicacions que ha rebut l'alumna per part de la universitat, després de diverses queixes, és que "suposa moltes hores de feina subtitular una hora de vídeo" o que "el pressupost és limitat". Dificultats que no desapareixen.\nSocietat, salut, audició, coronavirus, pandèmia, Covid-19, educació, virus, Covid, inclusió, classes online, sordesa, discapacitats


imatges de menorca: ERMITA DE SANT LLORENÇ DE BINIXEMS (ALAIOR)\nERMITA DE SANT LLORENÇ DE BINIXEMS (ALAIOR)\nL'església de Binixems, o millor dit el conjunt format per l'església i l'antiga rectoria, és una obra de petites dimensions, totalment emblanquinada. La façana principal es troba orientada a llevant, amb un portal d'arc rebaixat, un conjunt enrajolat amb la figura del sant titular i una espadanya rematant el capcer.\nFou erigida en el pariatge de Jaume II de Mallorca (1303) i tenia dins els seus límits la capella de Sant Salvador del Toro . El 1565 la demarcació parroquial fou suprimida i annexada a Alaior, Maó i es Mercadal. Un terratrèmol el 1654 destruí el temple, reedificat posteriorment i completat amb una porxada, suprimida en les modificacions del 1889.\nArribats al 1957 s'hi obrí una escola rural, tot utilitzant l'antiga rectoria, la qual queda dividida en les aules (planta baixa) i la casa del mestre (planta superior). El 1961 es reconstrueix la creu de pedra situada al centre del pati, a més de practicar-se noves intervencions al temple. Avui Binixems és un refugi per a grups juvenils i també un lloc de trobades.\nEtiquetes de comentaris: ALAIOR, ESGLÉSIES I LLOCS DE CULTE\nCarla5ÈB ha dit...\nJajaja jo ja e estas a binixems i de acampada tambè es molt xula.\nM'agr5adat molt l'historia a sigut molt interesanta recoman a tots el fillets ,filletes,i altres gents que llegigues aquesta llegenda sobre:Ermita de Sant Llorenç de Binixems Ha sigut super interesanta per a jo ara per a els altres no ho se recoman aquesta llegenda,Gracies!!!!!CARLA 5ÈB.\n24 d’octubre de 2011 a les 10:44\nCALA DES DEGOLLADOR - SA PLATJA PETITA (CIUTADELLA...\nESGLÉSIA DEL ROSER - SALA MUNICIPAL D'EXPOSICIONS ...\nPLAÇA DES MERCAT A PLAÇA DE LA LLIBERTAT (CIUTADEL...\nCAMÍ DE CAVALLS RUTA 14 CALA GALDANA (FERRERIES) -...\nCATEDRAL DE MENORCA - ESGLÉSIA DE SANTA MARIA (CIU...\nCASTELL DE SANT NICOLAU (CIUTADELLA)\nSES PENYES DE BINIGURDÓ (ES MERCADAL) 2011\nESGLÉSIA DE NOSTRA SENYORA DE L'ASSUMPCIÓ -SA FARO...\nCALA EN BASTÓ (CIUTADELLA)


Tots els punts que s'han tractat a la reunió de la Junta Directiva d'aquest dilluns\nValoració de l’aprovació inicial de la MPGM de l’entorn de Les Corts\nLa Junta Directiva valora molt positivament l’aprovació inicial de la proposta de Modificació del Pla General Metropolità (MPGM) per part de la Comissió d’Ecologia, Urbanisme i Mobilitat de l’Ajuntament de Barcelona a proposta de l’equip de govern de la ciutat. Aquest és el primer pas del tràmit per poder obtenir l’aprovació definitiva, d’aquí a uns mesos.\nLa Junta Directiva agraeix la col·laboració de l’equip de govern de l’Ajuntament i dels tècnics municipals, així com dels grups polítics del consistori i dels veïns del barri de les Corts durant els mesos en què s’ha estat elaborant aquest document. L’esperit de consens entre totes les parts ha estat molt important a l’hora de concretar una proposta que permetrà portar a terme una transformació urbana de gran abast, natural, oberta i accessible, necessària per poder realitzar l’Espai Barça, tant pel que fa a les instal·lacions esportives del Club com al seu entorn.\nGira EUA 2017\nLa Junta Directiva considera que la gira que aquesta setmana es farà als Estats Units és una extraordinària plataforma per seguir projectant la marca Barça a tot el món, en aquest cas en un territori tan estratègic com els Estats Units. Des del setembre passat, el Club compta amb una oficina permanent a Nova York (la segona que obre a l’estranger, després de la de Hong Kong el 2013) que té com a objectius desenvolupar la marca Barça i apropar-se als aficionats posant en funcionament projectes esportius com el futur desenvolupament d’una franquícia de futbol femení en la Lliga nord-americana, l’impuls de les FCBEscoles i l’obertura de dues Barça Academy, centres per a la captació i desenvolupament de talent, a més de treballar en la implementació de projectes socials i solidaris aplicant programes de la Fundació FCB.\nL’objectiu d’aquesta gira ultrapassa amb escreix l’àmbit esportiu. En el decurs dels propers dies, el FC Barcelona s’expressarà des de totes les seves vessants. També ho farà des de l’àmbit del coneixement, amb la presentació del projecte del Barça Innovation Hub a la Universitat de Georgetown i al MIT de Massachusetts, o des de l’àmbit social, amb la primera trobada panamericana de penyes, que inclourà les trobades amb la Penya de Nova York a Smithfield’s, amb representants de les penyes americanes a l’oficina del Club, i amb la Penya de Miami.\nSatisfacció per la victòria en els procediments instats pel Santos FC davant la FIFA\nLa Junta Directiva expressa la seva plena satisfacció per la victòria obtinguda pel Club en els procediments instats pel Santos FC davant la FIFA, en relació amb el fitxatge del jugador Neymar Jr.\nRecordem que les demandes interposades pel Santos FC implicaven les següents reclamacions:\n- Una indemnització de 61.295.000 euros al FC Barcelona.\n- Sancions al FC Barcelona: tres torns de contractació sense inscriure jugadors, embargament de tots els diners pagats pel Club al jugador, 1.000.000 de francs suïssos de sanció, i la suspensió del contracte entre el FC Barcelona i el jugador fins al dia 1 de gener del 2018.\n- Sancions a Neymar Jr: suspensió de sis mesos sense jugar, i embargament de tots els diners pagats pel FC Barcelona al jugador.\n- Sancions al pare del jugador: sanció d’1.000.000 de francs suïssos, i suspensió de participar en operacions fins al dia 1 de gener del 2018.\n- Sancions a Josep Maria Bartomeu i Javier Faus: sanció de 250.000 francs suïssos, i suspensió per participar en activitats relacionades amb el futbol fins al dia 1 de gener del 2018.\n- Sancions a Sandro Rosell: sanció de 500.000 francs suïssos, i suspensió per participar en activitats relacionades amb el futbol fins al dia 1 de gener del 2018.\nLa resolució dictada per la FIFA desestima totes les pretensions del Santos FC, amb l’única excepció del pagament de 2 milions d’euros que el FC Barcelona haurà d’abonar al demandant, corresponent al bonus per haver estat finalista del FIFA World Player 2015. En la mesura que el contracte que obligava el FC Barcelona a aquest pagament va ser discutit pel Santos FC davant la FIFA, aquesta quantitat va ser retinguda pel Club a l’espera de la resolució del conflicte. Ara, amb una resolució\nabsolutament favorable als seus pronunciaments, el FC Barcelona procedirà a la seva liquidació, sempre i quan el Santos FC no interposi un recurs davant del TAS.\nValoració de la victòria en el procediment instat per MCM Publicidad, S.L.\nLa Junta Directiva ha expressat la seva satisfacció per la victòria obtinguda pel FC Barcelona en el procediment instat per MCM Publicidad,S.L. per l’explotació de la façana de la Masia. La Secció 16a de l’Audiència Provincial de Barcelona va confirmar la sentència dictada pel Jutjat de Primera Instància 25, de Barcelona, en què es desestimava la demanda interposada per MCM Publicidad, S.L. contra el FC Barcelona, en relació amb el contracte d’explotació publicitària de la façana de la Masia.\nSegons aquesta resolució judicial, el FC Barcelona no tenia cap obligació contractual de col·laborar en la recerca de possibles companyies interessades a inserir publicitat en aquesta façana i, per tant, no va cometre cap incompliment.\nEl novembre de l’any 2013 MCM Publicidad, S.L. va interposar una demanda en què reclamava la resolució del contracte d’explotació publicitària de la façana de la Masia per incompliment del FC Barcelona, i sol·licitava la condemna al pagament per part del Club de 99.300.000 euros en concepte de danys i perjudicis.\nLa sentència dictada per l’Audiència Provincial de Barcelona ratifica la desestimació íntegra de la demanda, per la qual cosa condemna MCM Publicidad,S.L. al pagament de les costes judicials que, en aquest cas, superaran els 900.000 euros.\nNova concessió de restauració per al Camp Nou, el Palau i la Pista de Gel\nLa Junta Directiva ha ratificat el concurs per al servei de restauració del Camp Nou, el Palau Blaugrana i la Pista de Gel. A partir d’aquesta temporada, i per un període de tres anys, ampliable fins a cinc, l’empresa ARAMARK serà l’encarregada de dur a terme el servei de restauració en aquestes instal·lacions. ARAMARK és una empresa nord-americana que ocupa la tercera posició del rànquing mundial en l’àmbit de la restauració, i que té seu a Catalunya.\nEl premi anual a la dona barcelonista, atorgat pel Grup Edelmira Calvetó, recau aquest any en l’equip d’hoquei herba amateur denominat Mamis Culeres. Es tracta d’un grup de dones majors de trenta cinc anys, que es van iniciar en la pràctica esportiva arran d’acompanyar els seus fills i filles als entrenaments d’hoquei herba del Club. Gràcies a la seva iniciativa, han aconseguit crear una nova modalitat d’hoquei herba que compta amb normativa, lliga i secció pròpies a la Federació Catalana d’Hoquei Herba. El guardó es lliurarà en el marc del Congrés Mundial de Penyes el proper dia 7 d’agost.\nEl grup Edelmira Calvetó es va crear l’any 2011 per la Junta Directiva amb l’objectiu de recuperar la memòria històrica de la dona barcelonista, reivindicar el paper de les sòcies, impulsar el protagonisme de la dona dins el Club i reflexionar sobre el paper de la dona en l’esport.


La programació dels equipaments culturals de Rubí augmenta el nombre de participants - Ajuntament de Rubí\nLa programació dels equipaments culturals de Rubí augmenta el nombre de participants\nLa programació dels equipaments culturals de Rubí augmenta el nombre de participants S’han programat més de 270 activitats diverses per aquest primer semestre de l’any. https://www.rubi.cat/ca/ajuntament/comunicacio/sala-de-premsa/notes/la-programacio-dels-equipaments-culturals-de-rubi https://www.rubi.cat/@@site-logo/ajuntament-de-rubi.svg\nS’han programat més de 270 activitats diverses per aquest primer semestre de l’any.\n'La programació cultural dels diferents equipaments i espais de la ciutat s’està consolidant segons la resposta satisfactòria per part de la població que manifesten les dades de consum cultural durant l’any 2013, un consum que s’ha mantingut, i en alguns casos ha millorat, tot i les conseqüències de la crisi” ha dit la regidora de Promoció de la Cultura, Neus Muñoz durant la presentació de les més de 270 activitats culturals que s’han programat a als equipaments de la ciutat per aquest primer semestre de l’any. A més, les propostes posen “l’accent en l’àmbit local ja que Rubí té un potencial important en artistes locals, grups de teatre i musica, etc., i en la divulgació a través de les escoles per potenciar la transmissió dels valors culturals a través de la formació”, segons Neus Muñoz.\nAl llarg de l’any passat, els espais expositius de la ciutat (Museu Municipal Castell (MMUC), Antiga Estació, Aula Cultural i Jaume Pla) van obrir al públic un total de 276 dies, durant els quals van visitar les seves exposicions, entre les pròpies i les organitzades per entitats rubinenques, prop de 35.000 persones. Mentre que als diferents espectacles de La Sala, que inclouen les propostes de Pedagogia de l’espectacle i altres relacionades amb els centres educatius, van participar 53.000 persones. Per la seva banda, la Biblioteca Mestre Martí Tauler, que també ha estat oberta 277 dies, 9 més que al 2012, ha incrementat el nombre d’assistents a les activitats fins a 12.183 (10.093 al 2012), com també ha augmentat el nombre de visitants a l’equipament amb 167.883 persones (165.732 al 2012) i el d’usuaris donats d’alta fins a 1.724 nous carnets (1.283 al 2012).\nFoment de la lectura, art i patrimoni i arts escèniques\nLa primera de les 16 exposicions temporals que s’organitzaran aquest primer semestre a la ciutat s’inaugura aquest dijous a l’Antiga Estació, l’espai expositiu que es dedica a artistes i entitats locals, amb la mostra “Rínxols, mans, personatges i abraçades” d’Oriol Marco que es podrà visitar fins a finals de març i que té com a fil conductor el material, la seva estructura i com es pot canviar la seva forma de manera mecànica i natural per crear estructures i formes escultòriques similars.\nAls altres espais expositius, les exposicions començaran el 27 de febrer al Museu Municipal Castell (MMC) amb una mostra antològica amb motiu del centenari de l’artista rubinenc Jaume Pla i Pallejà i el 20 de febrer l’Aula Cultural amb “Fragments” de Sergi Marcos, una selecció d’obres de temàtiques diferents però amb un diàleg d‘interrelació entre si. La guerra de successió, el comerç de proximitat, el Rubí de la dictadura a la democràcia, l’obra del fotògraf Josep M. Roset, obres del taller d’Anna Tamayo o una exposició del Fons d’art del Museu Municipal són algunes de les propostes que es podran visitar en aquests equipaments. A més, el MMC organitza un espectacle familiar un diumenge al mes per al públic familiar, amb propostes de teatre, dansa, música o tallers, que ajuden a què els alumnes que visiten el museu amb les escoles s’apropin d’una manera diferent a aquest espai cultural. El primer espectacle, amb “Contes de la Mediterrània” de la Cia. Tanaka Teatre, serà el diumenge 16 de febrer a les 12 h.\nPel que fa a les activitats de la Biblioteca Mestre Martí Tauler, algunes de les quals ja han començat, per a aquest semestre s’han programat 30 activitats per a adults i joves, 68 per l públic familiar, 89 sessions de clubs de lectura i 45 sessions d’aprenentatge de noves tecnologies d’informació i comunicació (TIC).\nLes principals novetats d’aquesta programació, pensada per cobrir un ampli ventall d’edats i públics diversos, són l’ampliació del programa “Nascuts per Llegir” pels infants que l’acaben després de 3 tres anys, amb el Laboratori de lletres i imatges on la creativitatta Marta Roig, amb la seva bata de científica, els endinsarà en un món de llibres, lletres i màgia; el desdoblament de sessions d’hores del conte per a menuts amb dues sessions seguides (17.30 h i 18.15 h); la Revetlla de Sant Jordi que portarà a Asha Miró a Rubí; i el taller “Comunica’t amb familiars i coneguts i comparteix a la xarxa” de formació en tecnologies per a persones majors de 55 anys.\nEls dos espais dedicats a les arts escèniques, el teatre La Sala i l’Espai 14/13, també han programat una vintena d’espectacles, en el marc de la Temporada estable de teatre de La Sala, i vuit concerts a l’espai ubicat al Pinar. La primera de les propostes del teatre municipal és la presentació del disc Dos lados de Yolanda Pérez el divendres 7 de març a les 21 h, dintre del cicle Calaix de músiques, i l’obra de teatre Red pontiac amb dues mares, Míriam Iscla i Cristina Cervià, disposades a fer qualsevol cosa pels seus fills/es, que es podrà veure diumenge 9 de març a les 18.30h.\nL’Espai 14/13 ha programat dos concerts mensuals amb grups locals, el primer del qual és el 28 de febrer, amb Carnaval 2014 de Cucarachas Enojadas, un grup que interpreta versions de pel·lícules de Quentin Tarantino, tot i que a partir de setembre aquest espai podria ampliar la seva oferta musical a una proposta setmanal.


1 Com funciona la Wi-Fi mundial?\n2 Èxit inicial del mercat i plans de futur\n3 Quant a WeToken (WT)\n4 Funcions clau de la tecnologia\n7 Full de ruta del Wi-Fi mundial\n8 On comprar WeToken\nCom funciona la Wi-Fi mundial?\nEl Wi-Fi mundial és un projecte blockchain això és simbolitzar l’accés a routers sense fils de propietat privada. El concepte darrere d’aquest projecte és senzill. Hi ha moltes xarxes Wi-Fi privades (incloses moltes residencials) que no estan disponibles per al públic. A causa d’això, la major part de l’amplada de banda disponible s’acostuma a malgastar.\nEn utilitzar la plataforma de World Wi-Fi, els propietaris poden compartir l’accés de manera segura als routers i guanyar criptocurrency a canvi. Les persones que vulguin utilitzar els encaminadors disponibles es poden connectar a Internet gratuïtament. L’únic requisit és que hagin de veure un petit vídeo publicitari al començament de les seves sessions de navegació.\nSegons World Wi-Fi, “L’usuari convidat ja no paga l’accés a Internet, els propietaris de l’encaminador generen ingressos compartint els seus recursos i els anunciants arriben al seu públic objectiu”.\nÈxit inicial del mercat i plans de futur\nL’equip del projecte World Wi-Fi ha tingut molt d’èxit fins i tot abans de l’anunci de venda de fitxes. L’equip ja està consolidat en aquest espai. El 2016 van establir una empresa HotSpot anomenada Radius Wi-Fi i, el 2017, l’equip va presentar Adrenta, una agència de publicitat centrada en la publicitat Wi-Fi..\nA principis de 2018, Adrenta ja compta amb més de 14.000 xarxes obertes i més de 100 socis franquiciats. Aquestes empreses operen a 80 ciutats i van augmentar el nombre total de punts d’accés Wi-Fi Adrenta un 784% el 2017.\nL’objectiu és tenir 20 milions d’encaminadors actius a la plataforma, al voltant del 5% dels encaminadors privats del món. L’equip també pretén tenir 1.000 milions de visualitzacions d’anuncis al dia el març de 2021.\nQuant a WeToken (WT)\nWorld Wi-Fi ja ha recaptat 3.951 milions de dòlars (a partir del 8 de març de 2018), superant el seu límit de 3,5 milions de dòlars. El límit màxim fixat és de 25 milions de dòlars. La venda de fitxes es realitza oficialment entre el 18 de març i el 18 d’abril i el 33% de les fitxes estaran disponibles per a la compra durant la venda.\nEl tipus de testimoni és ERC223. A més, els inversors de Singapur i la Xina no poden participar en la venda de tokens.\nWeToken (WT) és la criptomoneda d’utilitat utilitzada per al projecte World Wi-Fi. El tipus de canvi després de la venda del testimoni serà d’1 WT = 30 impressions d’anuncis a World Wi-Fi = 0,10 USD. Durant la venda de tokens, el valor serà d’1 WT = 10 impressions d’anuncis a World Wi-Fi = 0,10 USD. D’aquesta manera, els inversors potencials que vulguin participar en la venda de fitxes obtindran una bonificació per tres vegades superior al preu de venda post-fitxa. L’equip cremarà els WeTokens no venuts. El subministrament total és de 600.000.000 WT.\nL’equip World Wi-Fi projecta que el valor de WT continuarà augmentant a mesura que el nombre de persones amb enrutadors sense fils privats i el nombre de persones que vulguin accedir a Internet continuen augmentant. Al seu torn, els anunciants adquiriran més WeTokens per poder publicar les seves campanyes publicitàries a la xarxa Wi-Fi mundial..\nFuncions clau de la tecnologia\nLa Wi-Fi mundial té algunes funcions clau que ajuden els anunciants a comercialitzar millor el seu públic.\nEn primer lloc, té una estructura multicapa que permet a diverses parts rebre tarifes publicitàries. Això ajuda a animar els socis de la xarxa Wi-Fi a connectar més punts d’accés a la xarxa.\nTambé hi ha una configuració intel·ligent que permet als anunciants de la xarxa mantenir estadístiques específiques dels anuncis de tots els punts d’accés connectats. Amb aquesta funció, els anunciants disposen de les dades que necessiten per entendre l’eficàcia dels seus anuncis a la plataforma. També els permet prendre decisions empresarials més intel·ligents. Per exemple, els anunciants poden canviar la configuració relacionada amb qui es mostren els anuncis i el preu mínim d’un anunci acceptat.\nUna altra característica important és el model CPA / CPM, que ofereix als anunciants dos tipus d’ofertes: Cost per milla (CPM) i Cost per acció (CPA). El CPM es basa en la quantitat que paga un anunciant per la visualització d’un anunci. El CPA es basa en la quantitat que paga un anunciant per una acció realitzada (és a dir, un clic al lloc web de l’anunci) per part d’un hoste que es connecta a la xarxa sense fils.\nEncara no hi ha tants detalls sobre la tecnologia blockchain que s’està implementant en aquest projecte. No obstant això, hi ha algunes coses que cal tenir en compte en el llibre blanc.\nÉs probable que l’equip mundial de Wi-Fi implementi Graphene, una tecnologia de cadena de blocs de codi obert. Graphene utilitza la prova de participació delegada (DPoS), que és una variació de PoS que utilitza nodes de tercers per crear blocs nous. Es diu que el grafè és deu vegades més eficient que altres tecnologies de propagació de blocs. Els projectes que actualment utilitzen el grafè inclouen EOS, BitShares, i Steem.\nWorld Wi-Fi utilitzarà DPoS per evitar la possibilitat de fabricació de dades. També podrà verificar que els propietaris d’encaminadors rebin una recompensa adequada per a cada visualització de l’anunci. La interacció del router i el descobriment P2P funcionaran independentment del sistema d’emmagatzematge de la base de dades o del tipus de blockchain implementat.\nWorld Wi-Fi oferirà un programa de recompenses per als delegats. Els delegats podran emmagatzemar informació important sobre qualsevol usuari de la xarxa i replicar-la com a base de dades. La informació emmagatzemada inclourà informació de l’usuari, com ara les coordenades geogràfiques dels encaminadors, el nombre d’usuaris, l’edat i els interessos. Els delegats també emmagatzemaran informació sobre campanyes publicitàries com ara el ROI i els percentatges de conversions.\nEl llibre blanc indica que aquest projecte no hauria de tenir cap problema d’escalabilitat. Les operacions es processen als centres de dades del projecte (xarxa distribuïda disponible per als socis de Wi-Fi mundial). Les transaccions es confirmen mitjançant l’ús de diversos nodes, cosa que permet un processament més ràpid.\nEl sistema ja està dissenyat per gestionar dotzenes de transaccions per segon. Com que generalment els anunciants seran els que compren i venen WeTokens, no és necessari tenir tanta escalabilitat com requereixen projectes com Ethereum o Bitcoin..\nUna transacció equival a una campanya publicitària. El Wi-Fi mundial podrà mantenir l’escalabilitat i la velocitat de la cadena de blocs de bases de dades perquè les operacions d’entrada / sortida de càrrega elevada no funcionaran directament amb el component de cadena de blocs.\nFull de ruta del Wi-Fi mundial\nCom es mostra al gràfic següent, aquest projecte té ambiciosos plans per convertir-se en una plataforma per a Wi-Fi global descentralitzada i gratuïta.\nOn comprar WeToken\nDurant la prevenda i la venda de token, WeToken només es pot comprar a pàgina web del projecte. BTC o ETH es poden utilitzar per comprar WT. Podeu trobar més informació a World Wi-Fi Pàgina mitjana.\nLa idea de crear una infraestructura d’internet sense fil global tokenitzada és un concepte que sembla molt prometedor i que pot ser beneficiós per a milions de persones a tot el món. El fet que els fundadors de World Wi-Fi ja hagin demostrat que poden executar-se en aquest mercat amb Radius Wi-Fi i Adrenta és un bon senyal.\nSerà interessant veure com World Wi-Fi escala el seu model de negoci i proporciona accés gratuït a Wi-Fi a noves ubicacions de tot el món.


Presentació del Centre Documental Justo de la Cueva – SantsViu\nInici » Notícies » Presentació del Centre Documental Justo de la Cueva\nPresentació del Centre Documental Justo de la Cueva\nmarç 2, 2018 a Notícies by Redacció\nJusto de la Cueva va ser un sociòleg i analista polític comunista nascut a la ciutat de Madrid durant la guerra del 36. La seva militància política evoluciona del PSOE de la federació madrilenya fins a marxar de la ciutat per anar a viure a Euskal Herria, on militaria i col·laboraria amb l’esquerra abertzale fins al final dels seus dies, ara fa un any.\nAl llarg de la seva vida, elabora gran quantitat de documentació i recopila milers de llibres i documents. Ara, un grup de persones militants i especialistes en diferents branques, s’han plantejat estructurar tot aquest fons documental, i donar-li forma. És per això que les darreres setmanes estan fent presentacions arreu, per a donar a conèixer la iniciativa, i el projecte de micro finançament que l’ha de fer nàixer.\nEl proper dia 6 de març, estaran al casal Jaume Compte (carrer Muntadas 24 baixos), presentant el projecte.\n← XXXI calçotada popular de Sants\nUn centenari reivindicatiu: Any Manuel de Pedrolo [2a part] →


Fa unes setmanes es va celebrar la festivitat de San Isidro a la capital del regne. Durant uns quants anys, quan no vivíem sota una crisi que no s'ho carregués tot, ens reuníem una trentena de persones a Madrid per fer una selecció de la millor collita que havia donat el país en literatura infantil. Eren trobades molt profitoses pel que fa al coneixement, però també en matèria gastronòmica doncs a Madrid es menja de vici.\nUna de les coses que sempre em portava cap a casa era una capsa ben variada de rosquillas: de les "tontas", de les "listas" i de les de "Santa Clara".\nCom que enguany no he anat a Madrid, no n'he pogut portar, però no volia deixar els meus companys de feina sense res, així que m'he animat a fer-ne i aquest ha estat el resultat!\nAdaptació de la recepta de VelSid\nMassa: 150g farina integral, 150g oli, 150g d'ous\nAlmíbar: 400g aigua, 200 gr de sucre\nFondant: 200 g de sucre glas, 10 g de suc de llimona, 85g d'almíbar\nPer a la preparació de la massa, junteu els tres ingredients i amasseu durant 20 minuts aproximadament. Jo ho vaig posar a la kitchenaid i em va anar la mar de bé. Obtindrem una massa fina i homogènia, però a l'hora densa.\nEscalfem el forn a 200 graus amb escalfor a la part superior i inferior. Introduim la massa dins d'una màniga pastissera i anem fent rosquillas a sobre d'una safata de forn vestida amb paper o qualsevol altre dels mètodes habituals. Cal deixar un bon forat perquè es tancarà una mica quan augmenti de volum.\nEnfornem les rosquillas durant 10-12 minuts, fins que s'hagin daurat. Mentrestant posem l'aigua i el sucre dins d'un cassó per fer l'almíbar. Quan bulli ho deixem coure durant 10 minuts. Tanquem el foc i ho reservem.\nQuan treiem les rosquillas del forn i hagin perdut temperatura, les submergim en l'almíbar i les depositem sobre la taula de treball.\nPreparem el fondant posant el sucre glas dins d'un recipient que després ens sigui còmode per banyar les rosquillas, afegim l'almíbar calent, el suc de llimona i batem fins que obtinguem un fondant lleuger.\nBanyem les rosquillas pel fondant i deixem que s'assequin una mica i tornem a repetir el procediment tants cops com vulguem.\nQuan el fondant s'hagi assecat i estigui cruixent ja podrem menjar-nos les rosquillas. Jo no vaig poder esperar tanta estona perquè les havia de portar a la feina, però van agradar moltíssim igualment! :)\nOstres, no sabia que hi hagués tanta varietat de rosquillas!\nAquestes fetes al forn m'agraden molt més que no pas fregides.\nSegur que els teus companys de feina han quedat ben contents ;)\nT'han sortit molt bé. Les rosquilles són bones de totes les maneres.\nEt deixo l'enllaç del post que vaig dedicar a les rosquilles!!:\nés una de les entrades amb més exit:\nSí, Gemma, la varietat és extraordinària. Jo no me'n canso mai!\nCuina Cinc, ara mateix passo a xafardejar!!! :)


L’ORGULL DE PODER MILLORAR LA CIUTAT\nL’últim any d’implementació del Pla d’Actuació Municipal 2015-2019 ha estat, a nivell personal, el més satisfactori; no tan sols per les mesures aprovades, sinó per la sensació de poder mirar enrere amb l’orgull d’haver aconseguit tirar endavant molts dels objectius fixats fa quatre anys per l’equip de govern.\nDurant el present mandat, i gràcies al full de ruta establert, hem estat capaços de construir una Montcada i Reixac més cohesionada, social, justa, plural i participativa. El poc marge de maniobra que hem tingut a nivell econòmic ha estat una dificultat afegida, però en cap cas un impediment per millorar la ciutat. L’actuació d’aquest executiu ha estat un clar exemple de com és d’important governar per a tota la ciutadania des d’un bon inici, gràcies al consens de l’equip de govern. El fet de governar en minoria ha suposat que recuperem la política en majúscules: la del pacte, el consens i els acords.\nUn dels reptes més importants que hem afrontat al llarg del mandat ha estat el de sanejar els malmesos comptes municipals fruit de la deixadesa i la mala gestió de l’anterior equip de govern, sobretot pel que fa a les expropiacions i al pagament de 24 milions d’euros, que ha hipotecat els pressupostos i ens ha lligat de mans els propers anys. I ho hem fet sense augmentar la pressió fiscal a la ciutadania i incrementant la despesa social en més d’un milió d’euros. Pal·liar les diferències al nostre municipi protegint els més vulnerables ha estat un dels objectius que ens vam marcar des del primer dia.\nAixí mateix, hem començat a cohesionar una ciutat esquarterada per unes infraestructures que allunyen i dispersen els nostres barris. La lluita pel soterrament del tren, així com les diferents actuacions urbanístiques realitzades, posen el fil a l’agulla per cosir territorialment tots els barris. Ara que finalitza el mandat, podem dir que Montcada i Reixac comença a recuperar l’autoestima com a poble i l’orgull i el sentit de pertinença.\nLaura Campos - Alcaldessa


Trump: "El socialisme té els dies comptats a l'Amèrica Llatina"\nTrump diu que el socialisme "té els dies comptats" a l'Amèrica Llatina\nEl president dels EUA demana als militars veneçolans que donin l'esquena a Maduro\nWashington - Dimarts, 19/02/2019 - 09:05\nEls Estats Units mantenen la pressió sobre Veneçuela a només uns dies del 23-F, la data fixada per l’oposició a Nicolás Maduro perquè entrin els ajuts bloquejats a les fronteres del país caribeny. En un discurs des de la Universitat de Miami, Donald Trump va assegurar que un “nou dia” s’acosta a l’Amèrica Llatina i que el socialisme “té els dies comptats” a la regió, paraules críptiques que s’endinsen en la narrativa en què insisteix la seva Administració. El líder nord-americà va demanar als militars veneçolans que donin l’esquena a la “fallida dictadura” bolivariana, que va presentar com una “marioneta de Cuba”, perquè d’una altra manera s’arrisquen a perdre-ho tot. “No trobareu refugi, ni sortides fàcils ni escapatòria”, va dir davant de l’entusiasme de l’exili veneçolà a Miami.\nTot són incògnites sobre els plans que Washington estudia per impulsar el canvi de règim a Caracas i aconseguir que el president de l’Assemblea Nacional, Juan Guaidó, ocupi un dia el lloc de Maduro. De moment, l’estratègia s’ha centrat en sancions econòmiques, el bloqueig dels comptes del petroli veneçolà als EUA i l’enviament d’ajuda humanitària a les fronteres de Veneçuela, enfonsat en una brutal crisi econòmica, social i humanitària, amb més de tres milions de veneçolans que han abandonat el país. Mig centenar de capitals del món, amb Washington al capdavant, han reconegut Guaidó com a “president encarregat”, mentre negaven la legitimitat a Maduro.\nDes de l’arribada de Trump al poder, la seva Administració ha estret els llaços amb diversos règims autocràtics mentre ignorava els drets humans com una de les banderes –com a mínim, retòriques– de la política exterior nord-americana. L’excepció a la regla ha sigut l’Amèrica Llatina, on Washington ha recuperat l’activisme d’altres temps amb un discurs que recorda els anys de la guerra freda. Un article recent a ‘The Wall Street Journal’ assegurava que les maniobres de la Casa Blanca per apartar del poder Maduro són només un primer pas per reconfigurar la regió. Nicaragua i Cuba vindrien després. “El socialisme està morint i la llibertat, la prosperitat i la democràcia està renaixent a l’Amèrica Llatina”, va afirmar Trump envoltat d’exiliats veneçolans i cubans. “Aquest es convertirà en el primer hemisferi lliure en la història de la humanitat”.\nEl seu discurs a Miami va tenir molt de míting de campanya perquè Florida és un dels estats on es decideixen les eleccions. El president es va recrear amb la “ruïna” causada per la “tirania socialista”, un missatge cada vegada més present en la retòrica republicana per l’ascendència d’un grapat de polítics socialdemòcrates a les files dels seus rivals demòcrates. “Això mai ens passarà a nosaltres”, va proclamar Trump.\nTemes: Donald Trump Veneçuela Cuba Llatinoamèrica


Cap a la consulta del 13-D (III)\nLa consulta neix a l'escola\nPLATAFORMA · Un grup de pares ha liderat el procés per celebrar el referèndum ESPAI · Malgrat que l'ajuntament cedia locals municipals per votar, es farà en un espai gestionat per la parròquia del poble\nTiana s'ha abocat a la consulta sobiranista i mig poble s'ha mobilitzat per organitzar-la\nA les sortides de les escoles és habitual trobar-se enmig de cotxes mal aparcats una colla de pares fent-la petar sobre banalitats diverses, amb el rerefons del fills i de les virtuts -i defectes- del matrimoni. A Tiana, fins i tot, amb tanta xerrameca un grup de pares "amb consciència nacional" ben aviat van trobar afinitats polítiques. De fet, en plena febre del referèndum d'Arenys de Munt, poc després de l'inici escolar, a la porta del CEIP Lola Anglada, van creure convenient importar la fórmula arenyenca al poble. Dit i fet. El primer contacte que van establir va ser el de la coordinadora del Correllengua de Montgat i Tiana, el Col·lectiu les Rieres, amb els quals van començar a sumar esforços i a iniciar un llarg camí que culminarà el 13 de desembre. Reunions al bar del poble, el Casal de Tiana (on començaven dues taules i al final acabaven sent una filera de sis).\nTot plegat per decidir com es vehicularien les consultes i com es podrien fer de manera ordenada i amb el suport necessari. Un suport que aquest grup de ciutadans va trobar de la mà de la Coordinadora per la Consulta sobre la Independència. Ben aviat, aquesta plataforma de Tiana, que va començar amb un grup de pares a la sortida de l'escola, es va agrupar amb el nom de Tiana, decideix! i va començar a buscar suport econòmic per fer arribar el missatge a tot el poble d'una manera eficaç. Van crear uns abonaments de participació, uns tiquets que certificaven una col·laboració de 3 euros a la plataforma. La plataforma ciutadana ha arribat a reunir 1.500 euros que ja han invertit a la impremta en octavilles i pancartes que han penjat per tot el poble. El portaveu d'aquesta plataforma, Albert Muñoz, recorda com en un matí van fer la bustiada dels fullets impresos en blanc i negre a banda i banda fent una crida per anar a votar. Al llarg d'aquests dos mesos la capacitat de convocatòria de la plataforma al poble ha sigut molt gran. Una prova d'això és l'acte més multitudinari que han organitzat: una botifarrada popular a l'antic camp de futbol a la qual van assistir més de 600 tianencs.\nComplicitats del consistori\nEnmig de tot aquest rebombori, l'Ajuntament de Tiana ha donat suport logístic a la plataforma mitjançant la cessió gratuïta de locals per fer-hi les reunions. Tot i que la iniciativa ha estat ciutadana, ERC havia aprovat una moció de suport al referèndum d'Arenys de Munt i, en el ple de novembre, el govern integrat per Gent pel Progrés -vinculat a ICV- i CiU i des de l'oposició, ERC, van aprovar la moció de suport a la consulta. Fins i tot, en un acte el 28 de novembre, l'alcalde de Tiana, Emili Muñoz (Gent pel Progrés), va anunciar que cediria locals municipals per celebrar-hi la consulta. "Jo no dic -va afirmar l'alcalde- que el millor per Catalunya sigui la independència, el model federal o l'autonòmic, solament dic que el poble de Catalunya i, en aquest cas, els ciutadans de Tiana, han de poder decidir el que volen". Aquest acte va ser presentat pel periodista tianenc Carles Cuní i hi van intervenir Àngel Colom, Uriel Bertran, el president de Deumil.cat, Enric Canela, i el regidor de la CUP d'Arenys de Munt i promotor del primer referèndum, Josep Manel Ximenis.\nTiana, amb 7.500 habitants, no votarà la consulta en un local municipal sinó privat i que gestiona el mossèn del poble. Serà a la Catequística, que des de fa anys s'ha convertit en col·legi electoral per la seva ubicació i facilitat d'aparcament. La plataforma Tiana, decideix! ha rebut centenars d'adhesions a la xarxa i el suport explícit d'actors, artistes, músics i periodistes locals. Segons el portaveu de la plataforma ciutadana, l'objectiu marcat pel 13 de desembre és igualar i, fins i tot, superar el 41% de participació que va obtenir Arenys de Munt.\nNotícia publicada al diari AVUI, pàgina 8. Dissabte, 5 de desembre del 2009


27 edizione Maratona di Roma (27/03/2022) - Corredors.cat\n01 Des 2021 11:54\t#1 per kilometer (Associat/da)\n01 Des 2021 11:56\t#2 per kilometer (Associat/da)\nRun Rome The Marathon 2022: emozione continua\n01 Des 2021 11:57\t#3 per kilometer (Associat/da)\n04 Des 2021 16:17\t#4 per Dennis Teuling (Associat/da)\nEstarem pendents de tu. I ens alegrem de que tornis a estar animat??\n10 Des 2021 09:39\t#5 per kilometer (Associat/da)\nMoltes gràcies Dennis Teuling . La veritat és que atenia que entrar amb ganes a aquesta nova aventura, o no seria jo, i a més estaria perdent la batalla ja des de bon principi.\nDoncs com qui no vol la cosa ja hem empalmat 6 dies seguits i m'estic trobant força bé. Una mica de molèsties musculars própies de la càrrega i de l'aclimatació a la rutina i la dinàmica maratoniana, peró quan ens posem en modo faena, estic molt concentrat i centrat en el que vull fer i les coses estan anant prou bé, tant que estem anant una mica per sobre del que tocaria, peró ens aserenarem i anirem controlant. Ha caigut ja un 8 x 1000, i un controlat fregant el 4/ km de 8 km, i avuí no ha estat malament la batalla amb el vent, d emitjana a més de 30 km/ h i com sempre passa, la majoria del temps de cara. Pero com dèia centrats en seguir treballant i anar fent. Aquestes primeres setmanes sempre són d'aclimatació i sembla, que hem entrat amb bon peu, 2 anys després de la última vegada.\nAixo retroalimenta la meva possitivitat i es bo pel que vindrà el futura curt plaç. Queda rematar la setmana, aixó si, peró amb l'empemta que portem espero que no sigui un gran problema. Així que a continuar i a seguir treballant.\nJa sabeu que els clàssics, mai passen i sempre hi son allà...\n12 Des 2021 06:27\t#6 per MIGUEL SBD (Associat/da)\nEstas entrenan molt bé et dessitjo molts anims i estarem pendent de tu Spartacus\n17 Des 2021 09:37\t#7 per kilometer (Associat/da)\nMoltes gràcies MIGUEL SBD. Hem de ser un gladiador i posats a ser-ho, un que sigui capaç de sobreviure a l'efrontament\nDoncs han passat ja 12 dies d'ençà que vam començar la preparació. D'entrada les sensacions són molt bones i m'estic trobant bé i amb ganes cada dia, i el més important, assimilant bé i recuperant bé pel dia següent. No importa l'acumuklació, no importa el fred, la negra nit, o no haver pogut dormir suficient. Cada dia em calço les Infinity Run per fer honor al seu nom i surto amb la motivació i loa concentració suficient per afrontar l'entrenament del dia. Oficialment portem ja 11 entrenaments en aquesta preparació, peró les circumstàncies han propiciat que fins avuí, haguem acumulat 13 dies de manera consecutiva. El que mostra que hem entrat amb ganes a aquesta preparació. Molt bona senyal. Amb un 10 x 500 a 3:22/ km de mitjana i un controlat de 10 km a 3:58/km, hem fet un bon treball aquesta setmana, que encara està per concloure, en l'entrenament que ens queda per diumenge. Demà, en principi podrem descansar una mica, peró aprofitarem per fer treball de core, que no hem pogut fer al llarg d'aquesta setmana\nAixí doncs, resumint, estem acabant tot just la segona setmana, i a falta del diumenge ja portem més de 177 km...i sumant.\nVoldria acabar enllaçant el passat amb el present actual, amb tot el viscut aquests mesos, amb el record i el pensament de recuperar-nos, de ser feliç de nou corrent...I és que:\n...Caus a terra molt avall\nCreus que no t'en sortiras\nPerò ja no ets qui eres abans\nI sóc el que ara vull\nNo es repetirà\nI diu que em llençi\nNois, seguim en contacte...continuarem treballant....\n17 Des 2021 10:16\t#8 per mario.cat (Associat/da)\nVinga Kilometer, content de tornar-te a tenir en mode ON.\nSobre tot, valora una cosa que fa diferent la marató de Roma respecte a les altres. El terra de llambordes que te la majoria del recorregut i que carrega una mica mes les cames.\nÁnims, que segur que et sortirà una gran marató !!!!\n17 Des 2021 11:17\t- 17 Des 2021 11:17\t#9 per kilometer (Associat/da)\nMoltes gràcies mario.cat. La veritat és que ja ho tinc ben present. Espero que els amortidors funcionin bé\nÚltima edició: 17 Des 2021 11:17 per kilometer.\n21 Des 2021 22:37\t#10 per fandes (Associat/da)\n24 Des 2021 10:33\t#11 per kilometer (Associat/da)\nMoltes gràcies Fandes.\nDoncs aquí estem, anem consumint entrenaments, i avançant en la preparació. Avuí hme finalitzat un altre bloc de 6 dies seguits amb bones sensacions. Vam començar els primers dies a 2º, 1º i a 0º el dimarts, peró després el temsp es va recuperar i ens hem mogut prop dels 10º. Faci més o menys fred, la consigna és clara, sortir concentrat i i amb les idees clares de la feina a fer. I ens està anat prou bé fins al moment. Durant aquesta tercera setmana hem tornat a fer un bon controlat de 8 km a 3:58/ km i un bon 2 x 4000 el passat dimarts a 0º a 3:35/ km de mitjana.\nEls km van caient i ja en sumem 274 km a la causa i la projeccció ens porta a superar ampliament els 400 km aquest mes. Fet que no passava des de fa molts, molts mesos. Així doncs ens trobem segurament en el millor moment de l'any, després de que el principi fos tan catastròfic. Esperem entrar al nou any amb millor peu i salut per a mí. Peró per aixó encara queda una setmana i avuí entrem al Nadal, així que Bon Nadal a tothom i que tingueu una molt bones festes que estan a punt de començar.\nI es que ens queda només una setmaneta d'any. Divendres vinent serà l'últim dia de l'any i en clau atlètica esperem poder acomiadar-nos amb un bon Nassos. Les perspectives i la companyia són molt bones. Veurem com responen les cames a la càrrega maratoniana, peró hi anirem amb la il·lusió i les ganes d'empentar el cos cap al límit....\n29 Des 2021 17:17\t#12 per kilometer (Associat/da)\nDoncs ja tornem a ser per aquí. En aquestes dates tan senyalades, i tenint en compte la conflictiviat que genera ver els temps lliure el dia 31, he preferit passar-me uns dies abans per fer-hi una mica de crònica. Es curiós, que fa 5 dies estava parlant de que estava corrent ben a prop o fins i tot a cero graus. I tan sols cinc dies després i en hores de matinada (habituals en mi), ens estem movent clarament per sobre dels 10º (12-13 i fins i tot 14). Deunidó quin canvi. També resulta certament curiós, que estan de vacances, no pugui relaxar-me una mica als matins. I és que, amb els nens a casa i la dona treballant, no em queda altra que seguir matinant i mantenint el nivell a aquelles hores, i paradoxalment, descansant potser una mica menys que en setmanes de treball. En fi, és el que hi ha. Almenys esquivem una mica el dia a dia amb el COVID.\nLa quarta setmana ja va coll avall i aixó significarà que 1/4 del treball ja estarà fet. Sense problemes i sense contratemps i sabent adapatar-nos a les circumstàncies. Queden un parell de dies per que acabi l'any i tal i com vam pronosticar s'han superat els 400 km aquest més, convertint-se en el més més productiu de l'any. El que indica com ha estat de complicat també. Aquesta setmana ha caigut un 4 x 2000; R: 1:30 a 3:32/ km de mitjana, com a nota més destacable. Peró sense dubte aquesta setmana, i primer, aquest cap d'any, s'han d'acabar de rematar bé. Demà matinaré de nou per rodar per espai de 65', intentant mantenir l'equilibri entre complir amb la feina de preparació maratoniana i guardar forces per l'endemà. Per la tarda, visitaré el centre de fisio que em va ajudar en la recuperació dels meus mals, per a que li donin un cop de ma a les meves cames, i divendres, a Nassos, i a veure que tal surten les coses. Si més no, aniré amb moltes ganes... Peró és que passat any nou, tocarà la primera tirada de la preparació, de 2h, el dia 2 de gener. Així que ja podeu veure que serà un final de setmana ben interessant.\nS'acaba doncs un any difícil per mi, en clau atlètica i de salut, peró amb la satisfacció d'acabar en el millor moment. Esperó poder rematar l'any bé a Nasos i començar-ho millor el dia 2, ja de nou en clau maratoniana amb la primera tirada. I és que no oblidem, que la idea és asssolir la Finish Line de Roma amb un bon resultat...\nI won't believe it, underdog dreaming\nGonna make it to the finish line...\n29 Des 2021 22:38\t#13 per Dennis Teuling (Associat/da)\nAmb el que costa fer un entrenament digne... I tu com sempre com si no hagués un demà!\nSegueix així, i molta sort per Nassos\n03 Gen 2022 12:11\t#14 per kilometer (Associat/da)\nS'ha acabat 2021 i ja hem començat 2022 i gairebé no he tingut temps per transicionar i ja estem en marxa de nou. El di 1 vaig descansar per primer cop en anys. Era necessari i m'ho havia guanyat. L'any atlètic va acabar a Nassos només a 9" de la meva actual MMP de 10 km. Impensable fa uns mesos. Peró la perseverància, el treball i el no deixar-se anar tot i que van haver moments molt difícils, m'han tornat a portar on estàvem abans de que tot aixó anomenat COVID exclatés i li seguisin els problemes físics i les lessions.\nMiro enrerera i penso que no ha estat un camí gens fàcil...peró ara toca mirar endevant, licitat per somiar de nou...Diumenge tocava fer una cosa diametralment oposada a Nassos. La nostra primera tirada, gairebé en dos anys. No havien passat ni 38 hores entre un event i l'altre. Potser per aixó, per cap d'any, per que eren 2 hores, o per a incertessa de veure com respondria el cos. No vaig sentir-me especialment bé en algún moment. Peró amb el tratge de currant maratonià, anàven cient km i km mantenint ritme i sense decaure i si al final vam baixar una mica el ritme, va ser de manera intencionada, per que la feina estava feta. Al final en 2h van caure 29,5 km a una mitjana de 4:04/ km . Així que tampoc em queixo. Vam tancar les primeres 4 setmanes ahir, amb molt bons números (> 100 km/ setmanas de mitjana), i amb la satisfacció de tenir ja un 25% de la preparació feta.\nJa hem iniciat la 5ena setmana i tot i ahir les cames estaven ben recuperades ja en tre la boirina i la humitat d'aquesta matinada. Aviat ens haure de posar amb més detalls i aspectes de la marató, del viatge...Mentre seguirem entrenant, sumant sesions, sumant km...pensant..."if I was unbreakable"...\nTemazo com diria l'amic Jaume86...\n03 Gen 2022 18:06\t#15 per Dennis Teuling (Associat/da)\nTemari, sí.. I sembles unbreakable tu\nAmb raó no et queixes!!\n10 Gen 2022 10:21\t#16 per kilometer (Associat/da)\nCalla, calla Dennis Teuling, que abans parlo....Sembla ser que després de la tirada em va sortir una ampolla al peu dret. En aquell moment no em vaig adonar, peró clar, amb els dies, amb els km que van caient, la zona està sensible i l'anem curant poc a poc. De momnet la tinc controlada i no passa d'incordiar lleugerament. No impedix per res córrer, ni fer-ho fort, peró un voldria tenir 0 molèsties. Peró clar, no es pot fer una truita sense trencar els ous.\nI per aixó hem continuat avançant. Finiquitada la cinquena setmana, ja tenim en marxa la sisena aquest matí. El temps està una mica boig tan aviat corres a - 2º, com tornem a estar a 10º. O apareix el vent, punyetero, com ahir a la CDLA. Jo intento abstraure'm de tot i centrar-me només en la feina que toca per fer al dia i així anem progressant.\nEns apropem al 1/3 de la preparació i ja hem passat folgadament dels 500 km acumulats, ja que estan caient més de 100 km setmanals, que s'estan asimilant bé fins al moment. La setmana passada a més de la mitja marató de diumenge sub 4, la destacaria perles sèries, 10 x 1000, sobre 3:30/ km. A aquesta tornarem a fer sèries curtes, peró tocarem de nou els 12 km de ritme controlat, que sempre és un bon exercici, no només físic, sino mental.\nAixí doncs, sisena setmana en marxa i continuem endevant. Més que mai, tots els camins condueixen a Roma . Clàssica dita, acompanyada d'un altre clàssic, que insufla bona dossi d'energia:\n17 Gen 2022 16:58\t- 17 Gen 2022 16:59\t#17 per kilometer (Associat/da)\n6 semanes han caigut ja. Si senyor aixó sembla que va endevant . Doncs si, i 6 x 6, 36 que amb el primer de al nova setmana entrant, ja son 37 els entrenaments oficials i més de 633 km els que duem.\nNo ha estat una setmana fàcil i us explicarfé per que. Per un costat, hem accelerat en la logísitica de la marató i si ja teníem reservat hospedatge en un loft a prop del Colisseum, ja tenim vols i transport per arribar-hi. Fis hi tot he reservat plaça al parking de l'aeroport per deixar el cotxe. Així que molt content en aquest aspecte per que ja em queda poc per fer aquí, ja que també he posat a punt la documentació que es precisa i podrem centrar-nos en el que toca própiament que és la marató. Peró tot just vam deixar tot aixó llest, que van tornar a presentar-se fantasmes de l'any passat, com a l'obra de Charles Dickens, a atormentar-me una mica. Si nois, jo preparant el vitage, els entrenaments sortint bé, les sensacions prou bones... i poc a poc reapareixent molèsties a la zona que tant em va atormentar fa gairebé un any. Vam fer un 13 x 400 el dimarts a 3:11/ km de mitjana amb bones sensacions i sobretot un controlat de 12 km a 3:46/ km, fort i estable. Peró tot el cap de setmana ratllat amb les molèsties...i si tornava a passar-me el mateix.\nDiumenge després del clàsic descans el dissabte em vaig plantar amb el reflexe de la lluna i les llums de BCN, a la Crta de Les Aigües a fer els 90' que tocaven per tancar la setmana. Fed de col...s, a -3º. Com us dèia, hi havien dubtes. A més la ferida que em vaig fer amb la primera tirada al peu dret no acaba de recuperar-se (normal amb 6 dies a la setmana corrent). Peró vam engegar a córrer i el gen maratonià va emergir. Gairebé 24 km a 3:55/ km. Un xic més ràpid del que tocava peró havia que provar-se. Tot va nar bastant rodat i no vaig enrecordar-me de les molèsties, ni del fred...només una mica del company habitual a la zona, el vent. Em vaig treure un pes de sobre bastant notable.\nJo continuo fent les meves sessions de core entre 1-3 cops a la setmana i en una setmana tornaré a mans del fisio, peró crec que ara m'he reafirmat en seguir cap endevant amb les ganes i energia habituals. Així que avuí hem proseguit amb una altra horeta a -3º. Com seguim així veurem d'aprop a tota la tropa de Frozen...\nHauré de provar-les peró ja tinc amb mi a "The Gladiators", les sabatilles elegides per Roma, je je. No podien tenir altra sobrenom\nAixí per tant, ha estat una setmana mental, com també ho són alguns dels entrenaments que fem, com també ho és el marató en algun que altre moment peró no podem deixar de banda la part "physical"...\nÚltima edició: 17 Gen 2022 16:59 per kilometer.\n27 Gen 2022 11:05\t#18 per tonivet (Associat/da)\nAquestes gladiator tenen molt bona pinta kilometer. Portes una preparacio modelica com sempre i nomes espero que aquestes molesties del peu acabin de marxar.\n30 Gen 2022 19:19\t#19 per jaume86 (Associat/da)\nSempre fan de les teves preparacions!!\n02 febrer 2022 10:06\t#20 per kilometer (Associat/da)\nMoltes gràcies tonivet, jaume86 . Sempre és un goig i una motivació extra, rebre ànims al fórum . Ja fèia uns dies que no em passava per aquí, així que haurem de posar-nos al dia de com estan les coses…i que ha anat passant aquests dies.


AQU Catalunya, en el taller de formació sobre assegurament de la qualitat de l'ASEAN\nTaller de formació sobre assegurament de la qualitat de l'ASEAN\nL'Agència ha participat en el taller de formació sobre assegurament de la qualitat que ha organitzat l'associació de països del sud-est asiàtic, ASEAN, a Bangkok, del 17 al 21 d'octubre. El taller s'ha adreçat a personal d'universitats i agències d'Indonèsia, Malàisia, Tailàndia, Cambotja, Laos, Filipines, Timor, Brunei i Vietnam.\nEn el grup de formadors europeus hi han estat presents les agències d'acreditació alemanyes per al sector de les enginyeries (ASIIN) i per al sector dels ensenyaments de negoci i economia (FIBAA), a més d'AQU Catalunya, en nom d'ENQA.\nAquesta activitat de formació, que rep el suport financer de la conferència de rectors alemanys (HRK) i del servei alemany per a la mobilitat acadèmica (DAAD), forma part d'un projecte més ampli que pretén afavorir la convergència dels sistemes universitaris de la regió, i també dels mecanismes d'assegurament de la qualitat.\nEls assistents al taller de formació sobre assegurament de qualitat de\nl'ASEAN. Foto: ASEAN-QA


Chelsea-Barça i Madrid-PSG: vuitens explosius a la Lliga de Campions - Diari de Girona\nChelsea-Barça i Madrid-PSG: vuitens explosius a la Lliga de Campions\nEl Sevilla jugarà contra el Liverpool, mentre que el Manchester City de Pep Guardiola i Domènec Torrent s'enfrontarà al Basilea\nefe/ddg 14.12.2017 | 00:17\nChelsea-Barça i Reial Madrid-París Saint Germain són els dos grans enfrontaments dels vuitens de final de la Lliga de Campions, segons el sorteig celebrat ahir a la seu de la UEFA a Nyon. La fortuna la va determinar la mà innocent de Xabi Alonso -campió amb el Liverpool el 2005 i amb el Reial Madrid el 2014. Així el defensor del títol, el quadre blanc, va quedar emparellat amb un dels grans aspirants a succeir-lo: l'equip que més inversió ha efectuat amb les multimilionàries contractacions de Neymar i Mbappe.\nEl projecte del club parisenc està clarament fet per, d'una vegada per totes, assaltar al títol continental. De moment la seva marxa ha estat espectacular. Cinc victòries i tan sols una derrota, en l'última jornada a Munic davant el Bayern, i 25 gols a favor, demostren una marxa imparable.\nEl nou gran trident del futbol mundial, format per Neymar, Edinson Cavani i Mbappe, sorgeix com a gran amenaça per a un Reial Madrid que espera arribar en millor forma a febrer/març, quan es disputarà l'eliminatòria. El conjunt parisenc del tècnic espanyol Unai Emery, en passar com a primer de grup, té l'avantatge teòric de jugar el partit de tornada al Parc dels Prínceps.\nAl Barcelona li va tocar en sort un altre dels rivals a evitar, el Chelsea d'Antonio Conte, en el qual militen exjugadors del conjunt blaugrana com Cesc Fàbregas i Pedro Rodríguez, i altres jugadors espanyols com César Azpilicueta, Marcos Alonso i l'exmadridista Álvaro Morata, la referència ofensiva al costat de la màgia del belga Eden Hazard. El quadre d'Ernesto Valverde jugarà la tornada a casa i l'anada a Stamford Bridge, escenari de bon record per al barcelonisme amb un gol a última hora Andrés Iniesta que li va donar el pas a la final de la Champions de 2009, o la diana de Ronaldinho el 2005, tot i que hi ha altres confrontacions que van deixar pitjor gust de boca. Aquesta eliminatòria s'està convertint ja en un clàssic dels últims anys.\nEl Manchester City, l'equip que millor inici de temporada ha tingut, s'enfrontarà al Basilea, una de les revelacions de la primera fase, mentre que el Sevilla va quedar emparellat amb el Manchester United de Mourinho.\nChelsea El somni europeu per salvar el seu fracàs a la Premier. Esports\nCopenhaguen i Lió, rivals per a Atlètic i Vila-real a Europa. Esports


Portfoli del 21T: LES VEUS DEL TEMPS GUARDARAN SILENCI\nLES VEUS DEL TEMPS GUARDARAN SILENCI\nSETMANA 2.3: 28 – 3 Febrer\nAmb les sessions d’aquesta setmana el 21T finalitza les tasques al voltant del llibre que portem treballant des de la primera avaluació, Les veus del Temps guardaran silenci...\nLa setmana anterior no tinguérem cap classe de valencià, ja que dilluns fou Sant Vicent i els altres dos dies Toni estigué indispost per a vindre al centre. Així doncs, avançàrem amb el llibre des de casa, llegint una de les propostes que via blog el mestre féu i fent-ne posteriorment un comentari d’aquell que cadascú trià. Jo vaig elegir Llibre de l’ordre de cavalleria (podeu consultar el comentari que vaig fer a l’entrada Setmana 2.2).\nPer tant, dilluns i dimecres els empràrem en acabar de vore els textos que segon el programa havíem de tractar.\nSens cap dubte l’abastiment d’aquest tòpic, el masclisme, a les sessions de lectura d’aquestos dies ha estat molt pronunciada. Contra aquells qui amb art especial es fan bells hòmens contra tota natura, El perill de les romeries i en defensa de les dones han sigut, en la meua opinió, les protagonistes més significants. La primera i segona, escrites per Francesc Eiximenis i Sant Vicent Ferrer respectivament, defensaven la superioritat de l’home, així com la necessitat de que aquest haguera de demostrar que és el sexe fort. Per altra banda, la tercera, de Bernat Metge, exposa (sense poder eliminar del tot alguns trets masclistes) que tot allò roí que es destaca de la dona també ho presenta l’home. Aquest tipus de fragments eren molt interessants d’analitzar, car a l’apartat de la seua aplicació als dies d’avui es podia jugar amb la controvèrsia que encara a la societat es presenta en front a aquest tema. En aquest sentit, un dels aspectes que resulten més complicats a l’hora d’elaborar el nostre comentari resideix en intentar que no es veja entre línies la ideologia política del que ho escriu, encara que aplegue a ser molt difícil.\nEl comentari realitzat l’anterior cap de setmana ens ajudà molt als que ho vam fer perquè dijous vam tindre una proba idèntica, però amb altres textos és clar. Els consells personalitzats que Toni va fer contribuïren a perfilar la qualitat dels escrits i així, l’èxit a la prova del passat 31 estava quasi garantida.\nEl mestre va oferir quatre fragments per a treballar i jo vaig triar Exemple del mercader ambiciós i el diable, de Francesc Eiximenis. Fora de l’argument, que ja de per sí és curiós (pujaré el meu comentari quan ja per la setmana que ve estime, que Toni ens tornarà els treballs), em cridà molt l’atenció i m’agradà en aquest sentit la finalitat amb la que s’escrivia el conte. A l’hora de classificar-lo, parlàvem clarament d’una prosa religiosa que, amb grans esforços (i inútils), tractava de frenar la intrusió dels pensaments humanístics als caps de les gents del poble. Era graciós veure com Eiximenis intentava blindar la mentalitat de les classes baixes per tal de que els seus valors cristians no desaparegueren, ja que d’ells depenien en molts casos la bona vida dels nobles. Tot açò em recordà molt a alguns moviments que el govern ara fa a l’educació pública, com la intenció d’eliminar la filosofia del batxillerat... Però com açò ja podia ser susceptible d’opinió política ho vaig deixar a banda al comentari, de fet, no sé per què ho escric ara ací...\nEn qualsevol cas, el treball del llibre Les veus del temps acaba amb aquesta prova final i d’aquest mode, part de la prosa medieval (encara ens queda el Tirant). En contra de tot pronòstic ha estat aquest apartat de l’assignatura el que més m’ha agradat de tot el que portem de curs. Supose que més que pels continguts (que ja els vaig vore anys arrere) ha estat per la forma en que ho hem treballat, d’una forma totalment participativa i pràctica; i molt poc teòrica, ho suficient per tal d’entendre els contexts històrics i socials. M’agradaria molt que, la part de literatura de la següent avaluació (que supose que n’haurà) la treballem del mateix estil que aquesta.\nAcaba ja la setmana, una que convindria oblidar al 21T. Molta sort i molts ànims a tots.\nFrancesc Eiximenis i José Ignacio Wert


Agenda del 17 al 23 de juny. – Ràdio Pollença, Mallorca, 107.9 FM\nGuardat a: Agenda ~ Publicat el 17/06/2019\nAquí teniu el llistat d’informacions d’interès general, l’agenda d’informacions, activitats culturals, exposicions de Pollença del 17 al 23 de juny:\nL’Escola de Música de Pollença té oberts el període de matrícula per als alumnes nous del 10 al 21 de juny. Podeu fer les vostres matrícules a la secretaria de la escola de 16.00 a 19.00 hores.\nEstà obert el termini de presentació de candidatures per als càrrecs del simulacre de moros i cristians per a la Patrona 2019. Aquestes candidatures es poden presentar fins dia 21 de juny a l’Ajuntament de Pollença o a la oficina del Port. Els requisits: la candidaura a Joan Mas poden presentar-se els pollencins o empadronats a Pollença nascuts fins l’any 1992 inclòs (imprescindible parlar en català). La candidatura a Dragut, lloctinent i l’abanderat, ha d’estar formanda per tres homes pollencins o empadronats a Pollença nascuts fins l’any 1992 inclòs. Pel que fa a l’Ajuntament Vella, és una candidatura de quatre homes, pollencins o empadronats a Pollença nascuts fins l’any 1984 inclòs. L’Ajuntament Vella ha d’acompanyar la processó de dia 2 d’agost amb la bandera de Pollença.\nEl Club Pollença informa que:\nJa es poden enviar curtmetratges per a la convocatòria del IV CurtClub. Hi poden participar els joves nascutss després del 2001, de manera individual o en grup. Ho poden enviar fins dia 30 de juny a curtclub@gmail.com.\nL’Associació de Persones Majors del Port de Pollença faran Assamblea General Ordinària el proper dissabte 22 de juny a les 17h al seu local (C/Ponent,3). A l’ordre del dia, entre d’altres se sotmetrà a aprovació el pressupost del 2019 i la liquidació del 2018.\nEls alumnes de primer d’eso de l’Ies Guillem Cifre de Colonya informen que el proper 18 de juny a les 19:30 h, es durà a terme el seu darrer projecte: una cursa solidària, amb l’objectiu de col•laborar amb tres entitats: Veïns Sense Fronteres, Building Education i Cors Oberts. Les inscripcions seran a l’IES de dia 10 a dia 18 de juny durant el temps de l’esplai (de 10:45 a 11:15 h a l’entrada). El preu es de 5€. Si no es vol córrer però sí participar, es pot fer amb el dorsal 0. Hi haurà dos recorreguts: un de curt de 850 metres i un de llarg de 2’8 km on hi haurà l’opció de pujar al Calvari o no. Després de la cursa hi haurà un sopar i una rifa per seguir aportant.\nLa Fundació Cors Oberts farà Mercadet Solidari al Pati dels Sagrats Cors el proper 7 de juliol. Si voleu col.laborar, els podeu dur joguines, roba, mobles, etc… a\nDilluns 17: taller de decoració d’Estiu de la Sala Infantil de Can Llobera. A les 18h. Adreçat a Majors de 3 anys.\nDel 17 al 20: L’Escola de Música farà concerts i audiocions d’alumnes els dies 17/18/19 al Pati de l’Escola. I Fi de Curs dijous dia 20 al Claustre del Convent.\nDijous 20, concerts de Jazz a la Plaça Major, amb Springtime Jam. Tots els dijous a partir de les 20.30h.\nDivendres 21, celebració del Dia Internacional de la Música: partir de les 18h, a diferents localitzacions del municipi, hi haurà més de 20 actuacions gratuïtes de molts d’estils musicals. (Actuaran: Manteca Latin Project, Daniel Higiénico, Sofia Viola, Tom Trovador, De Txamba Na, Arnaud Bazin, U Dirty Rices, Neus i Sinead, Springtime Jamm, Nicolàs Reinoso, Pep Garau 4T, Nil Torres, Julie i Pep Toni, Flame and The Flames, Al Voleo) Hi haurà concert final a la Plaça Major, i WORLD MUSIC ZONE! en Jardins del Claustre! Més informació a www.dimpollensa.com .\nDissabte 22, Programa visibilització LGTBI+ de l’Ajuntament de Pollença:\nContacontes per la igualtat. A càrrec de Margarita Paris. IMPORTANT: necessari inscripció prèvia enviant un correu a igualtat@ajpollenca.net amb el nom i un telèfon de contacte. També podeu telefonar al 971530108 (extensió 133) i demanar per Adriana Aguilar (horari de 7.30 a 14.30). Es confirmaran les assistències dia 20 de juny. Lloc i hora: Biblioteca Municipal Can Llobera (Pollença) a les 11.00 hores.\nLady’s night a l’Associació de veïns del Port de Pollença, de les 17.00 a les 23.00 hores. Un “tardeo” ple de música, rialles, cocktails i activitats que et faran passar una tarda inoblidable i on donaràs el teu suport per la igualtat de les dones i la diversitat afectiva-sexual. Vine i alça la veu amb nosaltres. Organitzen: Associació Juvenil ONIT i Àrea d’Igualtat de l’Ajuntament de Pollença.Fe\nDissabte 22, “Un mes Un”, art en diàleg, Una convergència dialèctica entre dues pioneres: Esther Ferrer i Concha Jerez. A les 20.30h al Club Pollença.\nMuseu de Pollença: exposició del 52 Certamen Biennal d’Art de Pollença.\nGaleria Dionís Bennàssar, exposició col.lectiva.\nGaleria Espai 18 (C/Joan Mas 18), exposició de fotografies de Curro Viera.\nA Ca’n Dionís, exposició de diversos artistes, i obra Toni Mandilego.\nDimecres 19, concert de fi de curs de l’escola de música. A les 19h.